lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv de de en es lv lv lv lv lv lv lv lv lv lv lv lv lv lv lv es lv lv lv lv lv lv lv lv nl lv lt lv en nl gl lv lv lv lv lv lv en es lv de ru lv nl en lv nl en lv lv lv lv mn pt lt eu lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Pēc mēneša Jelgava svinēs pilsētas svētkus – ZZ.lv
Vārda dienas svin: Rodrigo, Rauls
andra.ozola@zz.lv - 22.04.2022 - 8:22
Pēc mēneša ar devīzi “Mēs esam Jelgava” pilsēta svinēs savus svētkus – 757. dzimšanas dienu. Dažādas aktivitātes plānotas maija pēdējā nedēļā, bet daudzveidīgākā programma paredzēta no 27. līdz 29. maijam. Šajās dienās iedzīvotāji pie savas mājas aicināti pacelt pilsētas karogu, informē Jelgavas pašvaldības Sabiedrisko attiecību pārvaldē.
Svētki ir laiks, kad izsaka pateicību jelgavniekiem – 24. maijā tiks godināti pilsētas zelta un dimanta pāri, 25. maijā notiks Jelgavas skolēnu un pedagogu sveikšana, savukārt pilsētas augstākie apbalvojumi “Goda zīme” un “Goda raksts” tiks pasniegti 26. maijā.
Turpinot tradīciju, arī šogad uz pilsētas apkaimēm svētku noskaņu aizvedīs muzikālais ekspresis ar pilsētas simbolu Alnīti un muzikantiem. Pašvaldības iestādē “Kultūra” informē, ka ekspresim būs divi braucieni – 27. maijā no pulksten 17 līdz 21.30 un 28. maijā no pulksten 13 līdz 17.30.
Īpašu noskaņu trīs vakaru garumā Driksā pie Mītavas gājēju tilta radīs oriģinālizrāde “Atspulgi”. Tā būs skatāma no Pasta salas 27., 28. un 29. maijā. Šovs, apvienojot uguni, ūdeni, video un mūziku, no pulksten 23 līdz vieniem naktī ar starplaikiem būs skatāms septiņu minūšu garumā. “Atspulgu” ierosme tika meklēta Jelgavas pilsētvidē un pašos jelgavniekos. Ideju realizēs vadošais muzikālo multimediju strūklaku šovu veidotājs Baltijā uzņēmums “Artistic”.
Saturs turpināsies pēc reklāmas.
Dažādas aktivitātes piedāvās pilsētas amatiermākslas kolektīvi un iestādes. Tā 28. maijā pilsētas kvartālos uzstāsies Jelgavas dziedošie un dejojošie kolektīvi, bet 27. un 28. maijā pulksten 21 pašvaldības iestādes “Pilsētsaimniecība” pagalmā notiks Ādolfa Alunāna Jelgavas teātra izrāde “Nelegālais koris”.
Savukārt Ģederta Eliasa Jelgavas Vēstures un mākslas muzejs 28. un 29. maijā no pulksten 11 līdz 13 aicina uz sarunu ar teatrālu piesitienu “Kādi jaunumi? Lasīsim kopā”. Svētku programmā iesaistīsies Jelgavas bibliotēkas un citas pilsētas iestādes, piemēram, Jelgavas reģionālais tūrisma centrs informēs par tūrisma aktualitātēm un piedāvās vairākas digitālās aktivitātes.
Divi koncerti notiks brīvdabas koncertzālē “Mītava”. 27. maijā pulksten 20 izskanēs veltījuma koncerts komponistes Elgas Igenbergas simtgadei, un tajā piedalīsies dziedātāji Aija Vītoliņa, Mārtiņš Kanters, Normunds Rutulis, Latvijas Nacionālā teātra aktieri Agnese Budovska, Madara Botmane un Raimonds Celms. Režisors – Sandis Kalniņš, muzikālais producents – Uldis Timma. Savukārt 28. maijā pulksten 19 koncertā “Mēs mīlam dejā” satiksies labākie tautas deju ansambļi, kurus kopā sasaucis ansamblis “Lielupe”.
Saturs turpināsies pēc reklāmas.
27. maijā no pulksten 14 lūdz 20 un 28. maijā no pulksten 9 līdz 15 Raiņa parkā plānots svētku tirdziņš – andele, bet jau 16. maijā Hercoga Jēkaba laukumā tiks izvietota brīvdabas izstāde “Jelgava gleznās”. Tajā varēs apskatīt ar Jelgavu saistītu mākslinieku gleznas, kurās iemūžināta pilsēta laika griežos.
Kā ierasts, Pilsētas svētku laikā notiks arī sporta aktivitātes. 29. maijā gan jelgavnieki, gan pilsētas viesi aicināti piedalīties 3×3 basketbola turnīrā, basketbola metienu konkursā un pludmales volejbola turnīrā. Visas aktivitātes sāksies pulksten 11 un notiks Pasta salā (pludmales volejbola laukumos un stāvlaukumā pie Pasta salas).
Jelgavas dzimšanas dienas pasākumu kalendārs joprojām tiek papildināts.
Citas ziņas Jelgavā Kultūra
“Mēs ziedam” – sieviešu kora “Vizma” 50 gadu jubilejas koncerts
Pasaules Tūrisma dienas rallijā aicina iepazīt Jelgavas apkārtni
Satiec rakstniekus Grāmatu svētkos Vircavā!
Kamerkora “Mītava” 35 gadu jubilejas koncerts
Sākusies dziesmu pieteikšana Eirovīzijas konkursam
Tikšanās ar dzejnieci un rakstnieci Ziedīti Kalnu Jelgavas Pilsētas bibliotēkā
Lai komentētu, jums jāpiesakās sistēmā.
Teātra izrāde Veronikas Plotņikovas dumpis “Par spīti”
Ražas svētku gadatirgus Jelgavas novadā
Sieviešu kora “Vizma” 50 gadu jubilejas koncerts
Vai esat sagatavojis krājumus ziemai?
Nē, nopirkšu visu veikalā, kad būs nepieciešams
Jā, sagatavoju konservus ziemai
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.